钦定古今图书集成/明伦汇编/闺媛典/第015卷 > 子夜四时歌 冯大受
## 钦定古今图书集成/明伦汇编/闺媛典/第015卷 > 子夜四时歌 冯大受

看花东城隅。闻笑不闻唱。相逢游冶郎。逐逐走如浪。
低头羞露娇。惜别转相向。

江畔巧妆鲜，短棹发清沚。不愁水湿衣，素手攀莲子。
香风正淡荡，罗袂轻轻举。

“郎住江水头，妾住江水尾。”别恨正悠悠，泪滴梧桐雨。
背窗一点灯，帘幕秋风起。

岁晏悲风号。雪花琼楼满。寒枕夜如年，起坐珠帘卷。
怅望长安道。不知郎近远。